Feststemte mennesker kunne lørdag nat få sig en snak og en øl med Indenrigs- og sundhedsminister Lars Løkke Rasmussen. - Til dels er det et pusterum i valgkampen, dels er det en mulighed for at møde unge mennesker, der skal stemme på tirsdag, siger ministeren. Søndag eftermiddag har en anden politiker fundet på at synge sit valgprogram på erhvervsmesse i Brovst. Socialdemokraten Ole Christensen forsøger at kapre stemmer med sang. Er det lidt panik før lukketid, du har gang i her? - Der er ingen panik før lukketid, jeg er sikker på at Socialdemokratiet nok skal vinde frem her til sidst, og at mange af tvivlerne nok skal stemme på os, så der er ingen panik, siger Ole Christensen til TV2/Nord. Se mere om politikernes påfund i TV2/Nord søndag kl. 19.30.

Opsummering:
Folketingsvalget får politikerne til at finde på alverdens ting for at kapre stemmer.